CELEX: 32014R0101
Language: da
Date: 2014-02-04 00:00:00
Title: Kommissionens gennemførelsesforordning (EU) nr. 101/2014 af 4. februar 2014 om godkendelse af L-tyrosin som tilsætningsstof til foder til alle dyrearter  EØS-relevant tekst

5.2.2014   
            
            
               DA
            
            
               Den Europæiske Unions Tidende
            
            
               L 34/1
            
         
      KOMMISSIONENS GENNEMFØRELSESFORORDNING (EU) Nr. 101/2014
   af 4. februar 2014
   om godkendelse af L-tyrosin som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               I overensstemmelse med artikel 7 i forordning (EF) nr. 1831/2003 blev der indsendt en ansøgning om godkendelse af L-tyrosin som tilsætningsstof til foder i den funktionelle gruppe »aminosyrer, deres salte og analoger«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af L-tyrosin som tilsætningsstof til foder til alle dyrearter.
            
         
               (4)
            
            
               Den Europæiske Fødevaresikkerhedsautoritet (»autoriteten«) konkluderede i sin udtalelse af 20. juni 2013 (2), at L-tyrosin under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at det kan betragtes som effektivt med hensyn til at bidrage til at dække behovet for svovlholdige aminosyrer hos alle dyrearter. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af stoffet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til denne forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. februar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2013: 11(7):3310.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger
                  
               
            
                  3c401
               
               
                  —
               
               
                  L-tyrosin
               
               
                  
                               
                           
                           
                              
                                 Tilsætningsstoffets sammensætning
                              
                              Pulver fremstillet ved hydrolyse af keratin fra fjerkræfjer med et minimumsindhold af L-tyrosin på 95 %
                           
                        
                               
                           
                           
                              
                                 Aktivstoffets karakteristika
                              
                              IUPAC-navn: (2S)-2-amino-3-(4-hydroxyphenyl)propansyre
                              CAS-nummer: 60-18-4
                              Kemisk formel: C9H11NO3
                              
                           
                        
                               
                           
                           
                              
                                 Analysemetoder
                                  (1)
                              
                              Til bestemmelse af L-tyrosin i fodertilsætningsstoffet:
                              Titrimetri, Den Europæiske Farmakopé (Ph. Eur. 6.0, metode 01/2008-1161).
                              Til bestemmelse af L-tyrosin i forblandinger, foderblandinger og fodermidler:
                              Ionbyttekromatografimetode med postkolonnederivatisering og fotometrisk detektion: Kommissionens forordning (EF) nr. 152/2009 (2) (bilag III, del F).
                           
                        
               
                  Alle arter
               
               
                  —
               
               
                  —
               
               
                  —
               
               
                  
                              1.
                           
                           
                              Brugersikkerhed: Der bør bæres åndedrætsværn, beskyttelsesbriller og handsker under håndteringen.
                           
                        
                              2.
                           
                           
                              Brugsanvisningen skal indeholde en anbefaling om, at indholdet af L-tyrosin ikke overstiger 5 g/kg fuldfoder med et vandindhold på 12 % for dyr bestemt til fødevareproduktion og 15 g/kg fuldfoder med et vandindhold på 12 % for dyr, der ikke er bestemt til fødevareproduktion.
                           
                        
               
                  25. februar 2024
               
            
         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  EUT L 54 af 26.2.2009, s. 1.